cyanic-selkie/wikianc huggingface dataset:
Yak
Verbreedung
Ursprénglech hunn d'Yaken am Himalaya, Tibet an a groussen Deeler vun de chineesesche Provënze Sinkiang a Qinghai gelieft. Haut sinn déi wëll Yake bal ausgestuerwen, Enn 1996 gouf hir Populatioun op just nach 15.000 Exemplairë geschat. Si liewen do a fielsege Steppen, op enger Héicht vun 3000 bis 5500 Meter. Am Wanter zéie s'a méi niddereg geleeë Géigenden.
Makrokosmos
Fuerschung
Zanter der Antiquitéit beschäftege sech Philosophen, Theologen a Wëssenschaftler mat dem Opbau vun der Welt an entwéckelen Theorien iwwer d'Struktur vum Makrokosmos.
Yak
Gebrauch
D'Yake gi vum Mënsch geziicht an traditionell gebraucht als Laaschten- an Zuchdéier. Vun der Yakmëllech gëtt Botter gemaach, déi d'Tibetaner zu Bottertéi verschaffen. D'Buuschten an de Pelz ginn zu Gezei an zu Zelter verschafft. D'Yak-Fläpp gi gedréchent an als Brennes benotzt. Hiert Fleesch ka giess ginn.
Kim Yngland
De Kim Yngland, gebuer de 27. September 1984 an Norwegen, ass en norwegesch-lëtzebuergesche fréiere Schileefer (Slalom, Riseslalom, Super-G).
Hien huet seng Sportscarrière 2000 ugefaangen a war am Ufank Member vun der norwegescher Nationalekipp. Spéider krut den Yngland d'Lëtzebuerger Nationalitéit an hien huet Lëtzebuerg op internationalem Niveau vertrueden.
2013 huet hie Lëtzebuerg bei de FIS Alpine World Ski Championships vertrueden a war ënner de leschten ukomm.
Zanter 2017 schafft den Yngland als Manager an engem norwegesche Mediebetrib. .
Guillaume Jeitz (Affekot)
De Guillaume Jeitz, gebuer de 17. Dezember 1873 zu Kënzeg a gestuerwen de 4. Mee 1926 an der Stad Lëtzebuerg, war e lëtzebuergeschen Affekot a Politiker.
De Guillaume Jeitz gouf de 7. September 1905 als Vertrieder vum Kanton Capellen an d'Chamber gewielt.
Guillaume Jeitz
Guillaume Jeitz asss den Numm vu follgende Persounen:
Gellenoncourt
Gellenoncourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
NCube
D'nCubë waren zwéi Satellitten déi vun norwegesche Studente goufen. Wéinst Problemer beim Aschwenken op hir Ëmlafbunn an engem Feelstart konnt kee vun de Satellitte seng Aarbecht ophuelen. Den éischten (nCube-2) gouf de 27. Oktober 2005 mat enger russescher Kosmos-3M-Rakéit gestart (COSPAR-Bezeechnung 2005-043H), den zweeten (nCube-1) goung de 26. Juli 2006 beim Feelstart vun enger Dnepr-Rakéit verluer. Alle béid goufen nom CubeSat-Standard fir Klengsatellitte gebaut an haten d'Form vun engem Wierfel mat enger Kantelängt vun 10 Zentimeter.
Vera Cruz (Film)
Vera Cruz ass en US-amerikanesche Film vum Robert Aldrich aus dem Joer 1954.
NCube
Haaptzil vum nCube-Projet war d'Hëllef fir d'Studenten an Héichschoulen am Beräich vun der Raumfaarttechnik. Dofir sollten d'Satellitten AIS-Signaler vun de Schëffer a Rendéieren empfänken a via Amateurfunk op d'Äerd schécken. D'Satellitte waren och mat Digipeatere fir Funkamateuren ausgerëscht.
Vera Cruz (Film)
Ëm wat geet et am Film?
De Benjamin Trane (Gary Cooper) an den Joe Erin (Burt Lancaster) begleeden am Opdrag vum Marquis Labordère (Cesar Romero) eng Kutsch mat der Gräfin Marie Duvarre (Denise Darcel) op Vera Cruz. An der Kutsch sinn awer och 3.000.000 Dollar a Gold verstoppt fir Waffen an Europa ze kafen…
Petit-Réderching
Petit-Réderching ass eng franséisch Gemeng am Museldepartement an der Regioun Grand Est.
Rue d'Alsace
D'Rue d'Alsace ass eng Strooss an der Stad Lëtzebuerg. Se verleeft vun der Place de la Gare am Garer Quartier am Ufank parallell mat, an ënnerzeg vun der Diddenuewener Strooss a Richtung Südwesten. Se féiert da laanscht d'Gebaier vu Paul Wurth an iwwer d'Bréck vun der Rue d'Alsace iwwer d'Eisebunn fir op der Gaasperecher Säit op d'Rue de la Déportation ze stoussen.
Geschicht
D'Strooss huet fréier „Avenue Prince Henri“ geheescht.
Canton de Lot et Dourdou
De Canton de Lot et Dourdou ass eng franséisch administrativ Andeelung an den Arrondissementer Rodez a Villefranche-de-Rouergue am Departement Aveyron an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Transneptuneschen Objet
Well ugeholl gëtt, datt déi meescht TNO an der Kuiperceinture sinn, gëtt de Begrëff Kuiperceintureobjet (KBO, och Kuiper Belt Object) och synonym fir transneptuneschen Objet gebraucht. Bis 2011 waren e puer honnert TNO bekannt, et gëtt awer nach e puer zéngdausend Objeten ugeholl, mat engem Duerchmiesser vun iwwer 100 km.
Geschicht
Vun 1900 bis 1930 stoung d'Wuert „Transneptun“ fir en hypotheteschen néngte Planéit, dee fälschlecherweis, fir kleng Bunnstéierunge vun de Planéiten Uranus an Neptun verantwortlech gemaach gouf. De Marsfuerscher Percival Lowell (1855–1916) hat laang selwer duerno gesicht an dofir de Lowell-Observatoire bei Flagstaff finanzéiert.
Anthony Mann
Den Anthony Mann, gebuer als Emil Anton Bundesmann den 30. Juni 1906 zu San Diego a gestuerwen den 29. Abrëll 1967 zu Berlin, war en US-amerikanesche Filmregisseur.
Transneptuneschen Objet
Geschicht
Dee schliisslech den 18. Februar 1930 entdeckte Pluto war den eenzegen transneptuneschen Objet, deen de Status vun engem Planéit krut – dëse Status gouf op en Zwergplanéit zeréckgesat. Géint 1950 ass dann no engem Transpluto gesicht ginn. 1977 ass no der Entdeckung vum éischten Zentaur eng aner Terminologie gewielt ginn.
Anthony Mann
Duerch e puer Filmer, aus dem Genre Film noir, ass den Anthony Mann bekannt ginn. Seng Stäerkt waren awer Western wéi Bend of the River (1952), The Naked Spur (1953), The Man from Laramie (1955) all mam James Stewart an dann nach Man of the West (1958) mam Gary Cooper.
Transneptuneschen Objet
Eegenschaften
Déi bis elo entdeckt transneptunesch Objete sinn an hirer Zesummesetzung koméitenähnlech. Vill bekannt Koméite stamen no Bunn-Berechnungen déi an den 1970er Jore gemaach goufen, éischter aus der Kuiperceinture, an net wéi laang Zäit ugeholl gouf, aus der Oort-Wollek.
Anthony Mann
Fir de Produzent Samuel Bronston huet hien och nach zwéi Monumentalfilmer gedréint sou am Joer 1961 El Cid mam Charlton Heston an der Sophia Loren dann am Joer 1964 The Fall of the Roman Empire erëm mat der Sophia Loren, dem Stephen Boyd an dem Alec Guiness.
Transneptuneschen Objet
Eegenschaften
D'Transneptune ginn als speziell Grupp vun Asteroiden ugesinn an ënnerscheede sech vun deenen aus der Asteroidenceinture virun allem duerch
Cité de l'espace
D'Cité de l'espace, „Weltallstad“, ass e Theemepark an der südfranséischer Stad Toulouse, der europäescher Haaptstad vun der Loftfaart a Raumfaart.
Transneptuneschen Objet
Objettyppen
D'Transneptune kreese gréisstendeels an der Kuiperceinture tëscht 30 a 50 AE, sammele sech awer dacks zu spezielle Gruppen.
Cité de l'espace
D'Cité de l'espace ass e wichtege kuckeswäerte Site vun Toulouse a gouf 1997 opgemaach. Si ass eng Mëschung aus Theemepark an Erliefnespark. Et gëtt vill Wëssenswäertes iwwer d'Sonnesystem, Satellitten bis zu der jéngster Weltraumstatioun duergestallt an zum Deel fir d'Ausprobéieren ugebueden.
Anthony Mann
Am Joer 1967 bei den Dréiaarbechte vum Film A Dandy in Aspic ass hien un engem Häerzschlag gestuerwen, de Film gouf vum Haaptacteur Laurence Harvey fäerdeg gedréint.
Transneptuneschen Objet
Resonant KBO
Een Drëttel vun alle Kuiperceinture-Objete steet a Bunnresonanz zum Planéit Neptun, wéi zum Beispill d'Plutinos, déi all op stabillen, allerdéngs wiesentlech exzentresche Bunnen lafen, an an 3:2-Resonanz zum Neptun sinn. Den hellste vun hinnen ass den Zwergplanéit Pluto. Weider no bausse sinn d'Twotinos, déi an 2:1-Resonanz zu der Neptunbunn stinn. Et existéieren och Objete mat anere Resonanzen, wéi z. B. 5:2 an 3:1.
Cité de l'espace
Attraktiounen
Scho vu wäitem gesäit een dee naturgetreien Nobau vun der Ariane 5, déi wéi déi richteg Rakéit 55 Meter héich ass. D'Ariane steet wäit iwwer den 3,5 Hektar grousse Park eraus. D'Ausstellungsfläch huet 20.000 m2
Transneptuneschen Objet
Klassesch KBO (Cubewanos)
Eng aner wichteg Grupp ass déi vun den C-KBOen (klassesch Kuiperceintureobjeten, och Cubewanos) genannt. Si beweege sech mat klengen Exzentrizitéiten op bal kreesfërmege Bunnen tëscht 42 a 50 AE mat Bunnschréie vu bis zu 30°. Ongeféier 2/3 vun de bekannte KBO beweege sech op dëse kreesähnleche Bunnen ëm d'Sonn. Zu där Grupp gehéieren déi 1000-km-Objeten Quaoar an Varuna.
Cité de l'espace
Attraktiounen
Am Haaptausstellungsgebai ass d'Entwécklung vun der Weltraumerfuerschurung z'entdecken an d'Fortschrëtter vun der Fuerschung nozevollzéien. Interaktiv Systemer stelle plastesch duer, wéi Satellitte gebaut an ausgesat ginn, wéie d'Wiedervirausso funktionéiert, wéi d'Telekommunikatioun d'Liewen erliichtert an d'Pionéier an all dëse Beräicher hir Erfindunge gemaach hunn. Modeller vu Mir-Modulle weise bis an den Detail d'Alldagsliewe vun den Astronauten.
Transneptuneschen Objet
Scattered Disk
Gestreete KBO (oder och Scattered Disk Objects, SDO) beweege sech mat groussen Exzentrizitéiten op Bunne mat Periheldistanzen no bei 35 AE an Apheldistanze bis 1000 AE. Bis elo sinn nach net vill gestreete KBO bekannt (zum Beispill 1996 TL66 mat enger staark elliptescher Bunn an enger Bunnschréi vu 24°).
Cité de l'espace
Attraktiounen
En IMAX-Kino mat engem vun den ISS-Astronaute gedréinte Film, e Planetarium, an eng Welthallefkugel, an där een duerch eng dräidimensionaal Videoprojektioun an d'Vergaangenheet reest an d'Entwécklung vun der Äerd vum Urknall bis zu der Géigewart verfollege kann, gehéieren zu den Haaptattraktiounen.
Transneptuneschen Objet
Sedna
Enn 2003 gouf en Objet op duebeler Pluto-Distanz entdeckt, dee sech op enger extreem laanggezunnener Ellips wäit baussenzeg vun der Kuiperceinture, allerdéngs nach net an der Oort-Wollek beweegt an en neie Prototyp duerstellt. Den Objet ass ronn 1500 km grouss a gouf no der Inuit-Gëttin Sedna genannt. Dësen oder en aneren nach net entdeckten Transpluto kéint fir déi lues Lassléisung vu Koméiten aus der Oort-Wollek verantwortlech sinn.
Cité de l'espace
Attraktiounen
D'Cité de l'espace gouf vun der Stad Toulouse an Zesummenaarbechtt mam Verkéiersministerium, dem Kulturministerium, der franséischer Raumfaartagentur CNES, EADS, ASTRIUM a villen anere realiséiert.
Transneptuneschen Objet
Daten
Déi hellst bekannt TNO (mat absolutter Hellegkeet < 4,0):
Samuel Benchetrit
De Samuel Benchetrit, gebuer de 26. Juni 1973 zu Champigny-sur-Marne, ass e franséische Filmregisseur, Dréibuchauteur, Schauspiller a Schrëftsteller.
Dikotyledonen
D'Dikotyledonen, oder déi dikotyl Planzen (la: Dicotyledoneae, Magnoliatae, dacks och Magnoliopsida), sinn eng vun zwou Klasse vun de Bléieplanzen. Et si Planze mat zwee Kéngblieder (wëssenschaftlech: cotyledonis), am Géigesaz zu der anerer Klass Monokotyledonen (Monocotyledoneae/Liliopsida), déi just ee Kéngblad hunn.
Haut sinn ëm déi 200.000 Aarte vun den Dikotyledone bekannt. Déi gréisst Famill vun den dikotyle Planze sinn d'Asteraceae mat ronn 33.000 Aarten, an et ass och déi gréisst Famill vun de Bléieplanzen.
Migratioun
[[Fichier:Net Migration Rate.svg|thumb|400px| Migratiounen am Joer [[2008]] D'Migratioun (vum lat: migratio,-onis) beschréift den Deplacement am Raum vun enger Persoun, Persounen oder souguer Populatiounen.
D'Migratioun ass e fräiwëllegen Deplacement vun engem Land/enger Regioun an een anert Land/eng aner Regioun aus ekonomeschen, politeschen oder kulturellen Grënn.
Et existéiere verschidden Zorte vun Migratiounen, wéi zum Beispill, d'Aarbechtsmigratioun (migration de travail), d'Schoulmigratioun (migration de qualification), déi forcéiert/erzwonge Migratioun (migration forcée) oder och nach d'Migratioun aus Léift (migration d'amour), fir der nëmmen e puer ze nennen.
Ënnert den Terme Migratioun, falen zwéin Ënnerbegrëffer: Dat si Migratiounen, déi iwwer d'Grenze vu Staaten ewechginn. D'Immigratioun an d'Emigratioun hunn u sech déi selwecht Motiver, et ass just eng Fro vu Perspektiv, ob ee vun där enger oder där anerer schwätzt, deemno mam Schwéierpunkt op dat Land, wou d'Migranten hier kommen, oder op dat, wou se sech néierloossen.
Bei Migratioun spillen zwéi Facteuren eng Roll, de Pull- an de Push-Facteur. de Push-Facteur deen, deen een au sengem Land 'erausdreift' (Aarmut, Perspektivlosegkeet vu Verbesserung vu senger Situatioun, Konflikter, Naturkatastrophen,...), de Pull-Facteur deen, deen en anert Land attraktiv mécht (Perspektiv op Aarbecht, op Sécherheet, asw.) De Push-Facteur fërdert d'Emigratioun, de Pull-Facteur d'Immigratioun.
Migrante verloossen hiert Heemechtsland mat der Intentioun an engem anere Land (dem Gaaschtland) fir eng bestëmmt Zäit, respektiv länger Dauer, ze schaffen an och do wunnen ze bleiwen. A verschiddene Fäll bleiwe s'och fir de Rescht vun hirem Liewen am Gaaschtland wunnen. Allerdéngs soll och nach op dëser Plaaz ernimmt ginn, datt et och zu fräiwëllegen, oder onfräiwëllege, Retouren an déi jeeweileg Heemecht komme kann.
Canal de la Meuse
De Canal de la Meuse ass deen Deel vum Canal de l'Est dee vun Troussey am Departement Meuse bis op Givet an den Ardenne féiert. Deen Deel huet bis 2003 Canal de l'Est branche Nord (CeBN) geheescht. E gouf tëscht 1874 an 1887 gebaut, a seng Längt ass 272 km. De Kanal leeft am ieweschten Deel gréisstendeels parallel zur Meuse, wärend am ënneschten Deel vun Inor un, een éischter vun enger kanaliséierter Meuse schwätze kann, op där et just e puer Stécker gëtt wou de Kanal parallel dozou leeft. Meeschtens déngen déi Deeler déi als renge Kanal ausgebaut sinn, fir Meanderen z'evitéieren, wéi um Deel vu Remilly op Pont-Maugis, oder fir grouss Meuseschleefen ze schneiden, a sou vill Ëmweeër ze spueren, wéi z. B. de Canal de Glaire bei Sedan, zwou Ofkierzungen zu Charleville-Mézières, de Kanaltunnel vu Revin, den Tunnel vun Ham-sur-Meuse, e klengen Tunnel bei der Schleis zu Verdun, an e bei Kœur.
D'Schleise vun Troussey bis op Verdun sinn all am Gabarit Freycinet gebaut, an deemno zougelooss fir Schëffer vun der CEMT-Klass 1. Déi duerno bis op Ham-sur-Meuse sinn all eng ronn 10 Meter méi laang, wat awer näischt direkt un der Schëffsklass ännert. Just déi lescht Schleis flossof bei Givet, d'Schleis Quatre Cheminées ass fir Klass IV zougelooss.
D'Dimensiounen déi um Kanal zougelooss sinn, änneren deemno e puermol um Tracé vu Givet bis op Troussey.
Geschicht
Ëm 1776 kënnt fir d'éischt a Frankräich d'Iddi op fir ee Kanal ze bauen deen d'Musel mat der Saône soll verbannen, an och ee fir d'Meuse mat der Musel ze verbannen. De François-Michel Lecreulx, deen Ingenieur bei Ponts et Chaussées an der Provënz Loutrengen war soll ee Projet dofir ausschaffen.
Tëscht 1842 an 1847 mécht de Jean Philippe Lacordaire en neie Projet.
De 24. Mäerz 1874 gëtt d'Gesetz fir de Bau vum Canal de l'Est gestëmmt an den H. Frécot gëtt Ingénieur en chef-Directeur vum Service dee sech dodrëm soll këmmeren. D'Bauzäit gouf op 8 Joer festgesat an d'Käschte goufen op 65 Millioune Frang geschat. Ee Syndikat vun de 5 betraffenenen Departementer soll dem Staat déi Sue virstrecken.
Gemenge laanscht de Kanal
An den Ardennen:
Givet, Chooz, Ham-sur-Meuse, Aubrives, Vireux-Wallerand, Montigny-sur-Meuse, Haybes, Fumay, Revin, Monthermé, Bogny-sur-Meuse, Nouzonville, Charleville-Mézières, Nouvion-sur-Meuse, Donchery, Sedan, Remilly-Aillicourt a Mouzon.
An der Meuse:
Pouilly-sur-Meuse, Inor, Martincourt-sur-Meuse, Stenay, Mouzay, Sassey-sur-Meuse, Dun-sur-Meuse, Liny-devant-Dun, Vilosnes-Haraumont, Sivry-sur-Meuse, Consenvoye, Brabant-sur-Meuse, Samogneux, Champneuville, Vacherauville, Bras-sur-Meuse, Belleville-sur-Meuse, Verdun, Haudainville, Dieue-sur-Meuse, Génicourt-sur-Meuse, Ambly-sur-Meuse, Troyon, Lacroix-sur-Meuse, Rouvrois-sur-Meuse, Saint-Mihiel, Bislée, Kœur-la-Petite, Sampigny, Vadonville, Lérouville, Commercy, Vertuzey an Troussey.
Huel Lee
D'Huel Lee oder Huellee ass eng vum Mënsch geschafen Hiel am Lëtzebuerger Sandsteen, iwwer der Äsbech, an der Gemeng Bäerdref. D'Hiel ass nach dacks ënner dem alen däitsche Flouernumm Hohllay ze fannen, wat sou vill wéi „huele Fiels“ heescht.
D'Huel Lee läit südlech vun der Uertschaft Bäerdref, eng 450 m vum CR364 ewech.
Geschicht
An der Huel Lee goufe schonn zënter der Réimerzäit Steng gebrach, déi fir de Bau vun de réimesche Villae gebraucht goufen. Wéinst der gudder Qualitéit vum Gestengs goufen am Mëttelalter d'Fielse gebrach fir Millesteng ze maachen. Doduerch, datt e Steebroch do exploitéiert gouf, ass e grousst Areal vun Hielen a Fielsiwwerhäng entstanen.
Um Plaffong a laanscht d'Wänn sinn d'Spuere gutt ze gesinn, wou déi ronn Millesteng erausgebrach goufen. D'Abtei vum Oeren bei Tréier soll hir Millesteng exklusiv vun do bezunn hunn.
Fir e Millesteen hierzestelle gouf fir d'éischt e Krees op de Fiels gezeechent an da gouf déi ronn Form an der gewënschter Déckt an de Stee gemeesselt. Hannert de Stee gouf duerno eng Fou geritzt an déi dréchen hëlze Käiler geklappt goufen. Doduerch datt nach Waasser derbäi geschott gouf, ass d'Holz lues a lues gequollen an huet esou e groussen Drock ausgeüübt, datt de Millestee sech vum Fiels geléist huet.
Unerkennung
D'Huel Lee war schonn ëmmer e beléiften Treffpunkt vun der Jugend, sou wéi dat op enger Opschrëft an der Fielswand ze liesen ass, déi d'Bäerdrëffer Jugend 1880 ubruecht huet:
Herzliches Vivat!
Ei ner hohen Regierung,
welche die sehenswerten Sch lucht en & Hohlwege
dem P ublicum zugaenglich gem a cht hat.
Die J u gend von Berdorf.
MDCCC L XXX.
Aner Veräiner, wéi den däitsche Wanderveräin „Eifelverein“ oder de Museksclub vu Bollenduerf, hunn Erënnerungsschrëften ophänke gelooss.
Hugo Gyldén
Den Johan August Hugo Gyldén, gebuer den 29. Mee 1841 zu Helsinki a gestuerwen den 9. November 1896 zu Stockholm war e schweedeschen Astronom.
De Gyldén koum als Jong vum Professer fir griichesch Sprooch, dem Nils Abraham Gyldén op d'Welt. Hien huet 1860 säi Magisterexamen a Philosophie zu Helsinki ofgeluecht. Dat Joer drop huet hie sech mat theoreetesche Studien zu Gotha beim Peter Andreas Hansen beschäftegt a sech duerno um Observatoire vu Pulkovo weidergebilt. Schonn 1863 gouf hien do ugestallt an 1865 zum "eeleren Astronom" ernannt.
1871 ass de Gyldén op d'Universitéit Stockholm schaffe gaangen, wou hien Direkter vum akadeemeschen Observatoire Stockholm gouf. An där Zäit huet hien do och enseignéiert.
Bekannt gouf hien duerch seng Aarbechten um Gebitt vun der Himmelsmechanik, déi deelweis vun aneren Astronomen, wéi z. B. de Martin Brendel, opgegraff an ergänzt goufen.
Nom Gyldén goufen den Asteroid (806) Gyldenia an de Moundkrater Gyldén genannt.
Rue d'Alsace (Homonymie)
Rue d'Alsace ass e Strossennumm deen een an en ettleche Gemengen a Stied erëmfënnt:
Mademoiselle Mozart
Mademoiselle Mozart ass e franséische Film vum Yvan Noé aus dem Joer 1936.
Ëm wat geet et am Film?
E Mann verléift sech an d'Patronne vun engem Museksgeschäft dat schlecht do steet.
Couin
Couin ass eng franséisch Gemeng am Departement Pas-de-Calais an der Regioun Hauts-de-France.
Lëscht vun de lëtzebuergesche Justizministeren
Lëscht vun de Justizministere vu Lëtzebuerg
NGC 2420
Den NGC 2420 ass en oppene Stärekoup am Stärebild Gemini. Den NGC 2420 huet e Wénkelduerchmiesser vu 6 Bouminutten an eng visuell Magnitude vu +8,3 mag. De Stärekoup gouf am Joer 1783 vum Friedrich Wilhelm Herschel entdeckt.
Montbronn
Montbronn ass eng franséisch Gemeng am Museldepartement an der Regioun Grand Est.
Anna Karenina (Film 1997)
Anna Karenina ass e brittesche Film vum Bernard Rose aus dem Joer 1997 no engem Roman vum Leo Tolstoi.
Ëm wat geet et am Film?
D'Anna Karenina ass eng jonk, schéin a gescheit Fra. Si ass mat dem räichen awer ale Fürst Alexei Alexandrowitsch Karenin bestuet. Trotz hirem Liewen dat hir alles bitt fillt si sech onglécklech. Op enger Rees begéint si zu Moskau op der Gare den Offizéier Grof Wronski…
Chelers
Chelers ass eng franséisch Gemeng am Departement Pas-de-Calais an der Regioun Hauts-de-France.
Astrium Satellites
Astrium Satellites (Astrium) war e Entrepriseberäich vun Astrium, dat selwer eng honnertprozenteg Duechter vun EADS war. Den zweeten Entrepriseberäich war Astrium Space Transportation (ST).
Astrium beschäftegt sech gréisstendeels mat der Entwécklung an dem Bau vu Satellitten. D'Produktspektrum ëmfaasst Satellittesystemer fir zivil a militäresch Telekommunikatioun, Äerdobservatioun, Weltraumfuerschung, Wëssenschaft an Navigatioun souwéi Ausrëschtung fir d'Raumfaart an d'Buedeminfrastruktur déi derzou gehéiert. Astrium ass a Frankräich, Däitschland, Groussbritannien a Spuenien aktiv a beschäftegt europawäit ronn 8.300 Mataarbechter.
Ënner der Mark Astrium mécht d'EADS zanter Juni 2007 Reklamm fir en zukünftegt Raumschëff fir Weltraumtouristen. Et soll vun 2012 un, bis zu véier Passagéier fir 150.000 bis 200.000 Euro fir dräi Minutten op iwwer 100 km an den All schéissen.
Virgängerentreprise sinn ënner anerem Matra Marconi Space an d'DaimlerChrysler Aerospace AG (DASA) mat hirer Duechter Dornier Satellittensystemer GmbH.
D'Baynavtech zu Ottobrunn ass dat europäescht Kompetenzzentrum fir Satellittennavigatioun.
A:LL Schrëftsteller*innen
A:LL Schrëftsteller*innen (an der Kuerzform: A:LL fir Associatioun: Lëtzebuerger Literatur) ass eng asbl, déi ufanks Oktober 2020 gegrënnt gouf.
Hiert Zil ass et, d'Interesse vu Schrëftstellerinnen a Schrëftsteller vu Lëtzebuerg ze vertrieden, z. B. vis à vis vu staatlechen Instanzen, wat hire Status, Aarbechts- a Sozialkonditioune betrëfft. Och solle méi Jonker agebonne kënne ginn. Si hëlt d'Relève vum Lëtzebuerger Schrëftstellerverband, dee véier Joer virdrun opgeléist gouf, a riicht sech u Schrëftsteller, déi zu Lëtzebuerg am Kader vun engem professionelle Parcours enger reegelméisseger literarescher Aktivitéit noginn.
Bei der Grënnung ware follgend Leit derbäi: Am Verwaltungsrot waren de Jean Back, d'Ulrike Bail, den Tullio Forgiarini, de Gast Groeber, de Samuel Hamen, d'Susanne Jaspers, de Francis Kirps, d'Claudine Muno, d'Anne-Marie Reuter, d'Nathalie Ronvaux, de Jeff Schinker, d'Elise Schmit an de Ian De Toffoli. Weider Grënnungsmembere sinn den Nico Helminger an d'Nora Wagener. Éieremembere sinn de Pol Greisch, de Jhemp Hoscheit, den Nico Helminger, d'Josiane Kartheiser, d'Colette Mart, de Lambert Schlechter an d'Margret Steckel.
Um Spaweck
https://www.a-ll.lu
Mémorial de la déportation juive (Stad Lëtzebuerg)
De Mémorial de la déportation juive oder Monument à la mémoire des victimes de la Shoah, dacks just Kaddisch Monument an der Stad ass a Monument dat vum Shelomo Selinger entworf gouf.
Am Mee 2015 krut de Selinger den Optrag vum Lëtzebuerger Staat zesumme mat der Stad Lëtzebuerg fir e Monument ze schafe fir un d'Affer vun der Shoah zu Lëtzebuerg z'erënneren. D'Monument dat aus rosaem Granit aus engem Steebroch bei Louvigné-du-Désert (Bretagne) hiergestallt gouf, huet 325.000 Euro kascht a gouf zu gläichen Deeler vum Staat an der Gemeng Lëtzebuerg finanzéiert.
D'Monument ass de 17. Juni 2018 an der Stad, op der Plaz tëscht der Kathedral an der fréierer Sainte-Sophie, nieft dem Boulevard Roosevelt ageweit ginn. D'Plaz wou d'Monument steet ass net wäit vun der Jofferegässel ewech, do wou déi éischt Stater Synagog (1823-1891) stoung.
D'Plaz wou d'Monument opgeriicht gouf, grad wéi de Kënschtler vum Wierk, goufe vum Israelitesche Consistoire proposéiert.
Am Kader vum Nationale Kommemoratiounsdag 2021 gouf a Presenz vum Kënschtler nieft dem Monument en Informatiounspanneau ageweit.
Haraucourt (Meurthe-et-Moselle)
Haraucourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Operatioun Buster-Jangle
D'Operatioun Buster-Jangle war déi sechst Serie vun US-amerikanesche Kärwaffentester. Se gouf 1951 um Nevada Test Site gemaach an huet aus 7 Tester bestanen. Se huet am Oktober 1951 ugefaangen an am November 1951 opgehalen.
Il ritorno di Ringo
Il ritorno di Ringo ass e spuenesch-italieenesche Film vum Duccio Tessari aus dem Joer 1965.
Ëm wat geet et am Film?
Als Mexikaner getarnt sicht de Kapitän Montgomery Brown alias Ringo nom Biergerkrich eng mexikanesch Band aus sengem Heemechtsduerf ze verdreiwen…
Une fille à papa
Une fille à papa ass e franséische Film vum René Guissart aus dem Joer 1936.
Ëm wat geet et am Film?
D'Colette, e Weesekand, freet de Victor fir mat an de Wantersport ze goen. Hie soll do de Papp vum Colette spillen….
Operatioun Tumbler-Snapper
D'Operatioun Tumbler-Snapper war eng Serie vun amerikanesche Kärwaffentester. Et goufe vun Abrëll bis Juni 1952 am Ganzen 8 Tester um Nevada Test Site gemaach.
Hebräesch
Hebräesch (he: עברית חדשה / עברית) gehéiert zum westsemiteschen Aascht vun der semitescher Sproochfamill.
D'Hebräesch Sprooch ass offiziell an Israel, an d'Nationalsprooch vun dëser Land. Hebräesch ass gutt Beispill vun enger opgeliefter Sprooch.
Arrêtez-moi
Ëm wat geet et am Film?
Eng Fra daucht um Policebureau op a wëll sech festhuele loossen: Si hätt virun 10 Joer hire Mann, dee se geschloen hat, aus der Fënster gehäit. Mä d'Policeinspektesch wëll näischt dovu wëssen...
Thomas Sankara
Den Thomas Isidore Noël Sankara, gebuer den 21. Dezember 1949 zu Yako a gestuerwen de 15. Oktober 1987 zu Ouagadougou, war e burkinesche Politiker, Offizéier, Revolutionär, Panafrikanismus- a Marxismus-Aktivist, ,. Hie war am Joer 1983 de 5. Premierminister, a vun 1983 bis 1987 de 5. President vun der Republik Burkina Faso.
De Sankara huet a sengem Land eng jett politesch a sozial Reformen duerchgesat. Sou huet hien de Land- a Grouwebesëtz vun auslännesch Gesellschafte verstaatlecht, Schoulen, Spideeler a Sozialwunnenge baue gelooss, Impfprogrammer duerchféiere gelooss, weiblech Beschneidung verbueden, d'Roll vun der Fra an der Gesellschaft opgewäert, Beem géint d'Desertifikatioun uplanze gelooss, asw. Hie gëllt als "den afrikaneschen Che Guevara".
Kesen (Meteorit)
De Kesen (japanesch: 気仙隕石, Kesen inseki) ass dee gréisste Meteorit, dee bis elo a Japan fonnt gouf. Hien ass als gewéinleche Chondrit vun der Grupp H4 klassifizéiert ginn.
Félix Pütz
De Félix Pütz, gestuerwen den 28. Februar 1917, war e lëtzebuergesche Bauer a Politiker vu Buerglënster.
Kesen (Meteorit)
De Meteorit war no Opzeechnunge vum Shogunatgouverneur a Kreesmagistrat, den 13. Juni 1850 op engem Feld virum Tempel Chōen-ji am haitegen Uertsdeel Kesenchō-Ushizawa zu Rikuzentakata an der Prefektur Iwate ageschloen. Well dat als schlecht Ome gedeit gouf, goufe preventiv d'Dämone mat engem "Tigerdanz" ofgewiert, deen och haut nach als Futsukaichi Toramai all Joer opgefouert gëtt.
Thomas Sankara
Hie gouf beim Putsch vum deemolege Justizminister Blaise Compaoré, dee bis 2014 säin Nofollger als President war, ermuert.
Sylvie Bintz
D'Sylvie Bintz, gebuer den 23. Abrëll 1948, ass eng lëtzebuergesch Schrëftstellerin a Spillschoulsléierin.
NGC 2482
Den NGC 2482 ass en Oppene Stärekoup am Stärebild Puppis. Hien huet eng Wénkelausdehnung vu 10,0' an eng visuell Magnitude vu 7,3 mag. E gouf den 20. November 1784 vum Wilhelm Herschel entdeckt.
Thomas Sankara
Den Thomas Sankara war de Museksauteur vun der burkinescher Nationalhymn, an am Joer 1984 huet hien d'Land Uewervolta op den neien Numm Burkina Faso ëmbenenne gelooss.
Sylvie Bintz
D'Sylvie Bintz, déi ënner anerem an der Warte/Perspectives vum Luxemburger Wort publizéiert huet, huet 1973 e Gedichtband mam Titel Cinquième saison erausginn.
Si ass d'Mamm vun der Schrëftstellerin Anja Di Bartolomeo.
Kesen (Meteorit)
Wéi de Keeserleche Musée (haut Nationalmusée Tokio) de Meteorit 1894 krut, huet en 135 kg (36 kan) gewien, woubäi scho virdrun Deeler ofgeschloe waren. Fir wëssenschaftlech Ënnersich goufen dunn nees Stécker ofgetrennt, soudatt de Meteorit haut nëmmen nach 106 kg weit. Dëst gréisst Deelstéck ass am Nationalmusée vun den Naturwëssenschaften ausgestallt.
Félix Pütz
Vun 1875 bis 1911 war hien Deputéierten an der Chamber a vun 1875 bis 1917 Buergermeeschter vun der Gemeng Jonglënster.
Gare Montparnasse
D'Gare Montparnasse zu Paräis ass eng vun de siwen Haaptgaren an der franséischer Haaptstad. Si gouf den 10. September 1840 als Gare de l'Ouest ageweit a war zanterhier den Ausgangspunkt vun Zich a Richtung Bretagne a fir laanscht d'atlantesch Küst.
Geschicht
D'Gare de Montparnasse gouf um lénksen Uwänner vun der Seine gebaut fir all d'Zich déi aus der Bretagne an aus der Aquitaine koumen. Si huet zanter der Ufankszäit als Alternativ fir d'Gare d'Austerlitz gedéngt. Haut ass se den Ausgankspunkt vum TGV Atlantique.
Déi éischt Gare, deemools Gare de l'Ouest - Rive gauche genannt, goung 1840 a Betrib a stoung op där Plaz wou elo den Tour Montparnasse steet.
Schonn 1852 gouf eng nei, méi grouss Gare op der selwechter Plaz gebaut. Déi al Gare huet dee staarken Trafic net méi gepackt.
Dat bekanntst Evenement an der Gare Montparnasse war d'Zuchaccident vum 22. Oktober 1895. Eng Damplokomotiv mat futtisse Bremsen huet déi hënnescht Mauer vun der Kappgare duerchschloen an ass laanscht enger 10 Meter héijer Mauer hänke bliwwen.
An den 1930-er Jore gouf d'Gare nach eng Kéier vergréissert duerch en Ubau, genannt Gare du Maine, fir d'Zich vun de grandes lignes.
Aktuell Gare
An den 1960-er Jore gouf déi aktuell Gare ronn 400 Meter méi wäit zeréck gebaut an um Terrain vun der aler Gare ass e Büros- a Geschäftszenter entstanen, mat dem 209 Meter héijen Tour Montparnasse.
1990 gëtt Gare nach eng Kéier ëmgebaut duerch d'Aféierung vum TGV Atlantique.
An der Gare gëtt et 28 Gleiser mat Quai.
Mat den TGVen an der LGV Sud-Ouest si vill Zich vun der Gare d'Austerlitz an d'Gare Montparnasse geplënnert. Montparnasse ass haut déi eenzeg Gare vun där TGVen an de Süd-Weste vu Frankräich fortfueren. Am Géigenzuch, fueren haut keng Lunéa méi vun Montparnasse fort.
David Lincoln Rabinowitz
Den David Lincoln Rabinowitz, gebuer 1960 ass en US-amerikaneschen Astronom op der University of Yale mat den Haaptfuerschungsgebidder Kuiperceinture a baussenzege Sonnesystem.
Zesumme mam Michael E. Brown an Chad Trujillo entdeckt hien en ettlech transneptunesch Objeten:
Eleng hat hien den Zentaur-Asteroid (5145) Pholus entdeckt.
Sabine Sinjen
D'Sabine Sinjen, gebuer den 18. August 1942 zu Itzehoe a gestuerwen den 18. Mee 1995 zu Berlin, war eng däitsch Schauspillerin.
Lambach
Lambach ass eng franséisch Gemeng am Museldepartement an der Regioun Grand Est.
Gemeng Miersch
D' ass eng vun den lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Miersch läit an den Däller vun Uelzecht, Mamer an Äisch, déi sech e Wee duerch de Sandsteen gesicht hunn, an de Koppe ronderëm. D'Uertschaft Miersch läit am Agank vum Äischdall.
Politik
De Gemengerot vu Miersch gëtt nom Proporzsystem gewielt. E setzt sech aus 15 (bis 2023: 13) Conseilleren zesummen.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
Aus de Gemengerotswale vun 2011 ass eng DP-CSV-Koalitioun mat 8 Sëtz als Gewënner ervirgaangen, mat dem Albert Henkel (DP) als Buergermeeschter an dem Michel Reiland (CSV) als éischten an de Michel Malherbe (DP) als zweete Schäffen. 2016 huet den Albert Henkel säi Buergermeeschteramt zugonschte vum Michel Malherbe opginn.
No de Walen vun 2017 an 2013 gouf d'DP-CSV-Koalitioun virugefouert; de Malherbe blouf Buergermeeschter.
Interkommunal Syndikater
D'Gemeng Miersch ass Member vu follgenden interkommunale Syndikater:
Jeunesses musicales Luxembourg
D'Jeunesses musicales Luxembourg war eng lëtzebuergesch Associatioun déi sech d'Zil gesat hat, de Kanner an de Jugendlechen zu Lëtzebuerg d'Freed un der Musek, besonnesch och der klassescher Musek, ze vermëttelen, dat virun allem duerch d'Organisatioun vu Concerten a Konferenze fir Schoulklassen.
D'Jeunesses musicales Luxembourg huet de Prix Norbert-Stelmes organiséiert, mat deem jonk Museker vu Lëtzebuerg ausgezeechent goufen. D'JML war de Jeunesses musicales international ugeschloss.
Historique
D'Jeunesses musicales Luxembourg gouf 1946 gegrënnt. Éischte President war den Norbert Stelmes (1915-1986). 1947 huet d'Organisatioun sech de Jeunesses musicales internationales ugeschloss.
Nodeem d'Organisatioun eng Rëtsch Joren an der Ëffentlechkeet kaum visibel war, huet se den 23. Oktober 2011 hire 65. Anniversaire mat engem Festconcert gefeiert an d'Erëm-Opliewe vum Veräin annoncéiert. De 17. Dezember 2012 gouf de Veräin opgeléist. ,
Follgend Facteuren hunn dozou bäigedroen, datt d'Jeunesses musicales sech hu missen opléisen:
Heemecht
De Begrëff Heemecht dréckt eng enk Bezéiung tëscht Mënsch a Raum aus.
Mat Heemecht gëtt déi Uertschaft, déi Plaz oder dat Land bezeechent wou e Mënsch op d'Welt koum oder wou sech déi fréist Erliefnesser vu senger Kandheet a senger Sozialisatioun ofgespillt hunn. Déi Erfarunge markéieren d'Identitéit, de Charakter, d'Mentalitéit an déi reliéis wéi weltanschaulech Astellunge vun engem Mënsch. D'Heemecht ass deemno do, wou ee raimlech, zäitlech, sozial, emotional oder kulturell säin Doheem huet, wou ee sech doheem fillt, wou een heemesch ass.
D'Bewosstsi vun Heemecht gëtt och an der Lëtzebuerger Nationalhymn ausgedréckt, déi eeben Ons Heemecht heescht.
De Begrëff Heemecht a senge villschichtege Bedeitunge kënnt vum Däitschen Heimat a geet wäit iwwer de Begrëff Heemechtsland eraus, deemno e Begrëff, deen et sou weeder am Franséischen, Engleschen an Hollännesche gëtt an a kenger anerer Sprooch mat engem eenzege Wuert iwwersat ka ginn.
Zu Lëtzebuerg gëtt et och Veräiner, déi Heemecht an hirem Numm hunn:
Zu Wëlwerwolz gëtt et eng Strooss mam Numm "An Heemecht", an zu Péiteng nennt sech eng Immobiliefirma "Nei Heemecht Sàrl".
Giuliano Gemma
Den Giuliano Gemma, gebuer den 2. September 1938 zu Roum a gestuerwen den 1. Oktober 2013 zu Civitavecchia, war en italieenesche Schauspiller.
Hien huet an iwwer 100 TV- a Kinosfilmer matgespillt. A verschiddenen Italo-Western ass hien ënner dem Pseudonym Montgomery Wood opgetrueden. Bedeitend Filmer mat him sinn Il Gattopardo (1962) vum Luchino Visconti an Il deserto dei Tartari (1976) vum Valerio Zurlini.
Gertrud-Eysoldt-Rank
De Gertrud-Eysoldt-Rank ( Gertrud-Eysoldt-Ring) ass en Theaterpräis deen all Joer zanter 1986 als Undenken un d'Gertrud Eysoldt vergi gëtt. De Präis gëtt vun der Stad Bensheim zesumme mat der Deutschen Akademie der Darstellenden Künste fir grouss schauspilleresch Leeschtunge verginn. E gëtt allkéiers am Fréijoer vum Joer no der Proklamatioun iwwerginn. De Präis dee mat 10.000 Euro dotéiert ass, geet op e Vermiechtnes vum Journalist a Theaterkritiker Wilhelm Ringelband zeréck, dee bis zu sengem Doud zu Bensheim gelieft huet an a sengem Testament e Schauspillerpräis mam Numm vun der Gertrud Eysoldt an d'Liewe geruff hat.
La Cauchie
La Cauchie ass eng franséisch Gemeng am Departement Pas-de-Calais an der Regioun Hauts-de-France.
Gertrud-Eysoldt-Rank
2018 krut den Änder Jung als éischte Lëtzebuerger de Präis; d'Präisiwwerreechung war de 16. Mäerz 2019.
Josy Rongoni
De Josy Rongoni oder Joseph Rongoni, gebuer den 18. Dezember 1932, ass e fréiere lëtzebuergesche Foussballspiller.
Rue des Scillas
Rue des Scillas ass den Numm vun e puer Stroossen zu Lëtzebuerg, ënner anerem:
Etting
Etting (op Däitsch: Ettingen) ass eng franséisch Gemeng am Museldepartement an der Regioun Grand Est.
Laître-sous-Amance
Laître-sous-Amance ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Arsène Lupin (Film 2004)
Arsène Lupin ass e franséisch-italieenesch-spuenesch-brittesche Film vum Jean-Paul Salomé aus dem Joer 2004 nom Roman La comtesse de Cagliostro vum Maurice Leblanc.
Ëm wat geet et am Film?
Den Arsène Lupin beklaut déi räich Paräisser Aristokratie a Bourgeoisie, dernieft verléift hie sech awer och an déi geféierlech Comtesse de Cagliostro...
Tiangong 2
Tiangong 2 (=天宫二号= Tiāngōng èr hào) ass eng Raumstatioun vun der Volleksrepublik China, déi zanter dem 15. September 2016 am Weltall ass.
D'Raumstatioun huet eng Längt vun 10,4 Meter an e maximalen Duerchmiesser vun 3,35 Meter. Eng Crew vun dräi Leit ka bis zu 20 Deeg u Bord bleiwen.
Eng Ukopplung vum Raumschëff Shenzhou 11 mat enger Crew vun zwéi Raumfuerer ass am Oktober 2016 virgesinn an d'Betanke mam onbemannte Raumtransporter Tianzhou am Abrëll 2017. An der zweeter Hallschent vum Joer 2017 soll dann d'Raumschëff Shenzhou 12 mat enger Crew vun zwéi Raumfuerer ukoppelen.
Kubikmeter
De Kubikmeter ass d'Moosseenheet fir de Volumen am Internationalen Eenheetesystem.
Ee Kubikmeter oder 'Meter héich 3' (och Meterkibb genannt) entsprécht dem Volume vun engem Wierfel mat 1 Meter Kantelängt.
1 Kubikmeter sinn 1 000 Kubikdezimeter (also och 1 000 000 Kubikzentimeter) an zanter der 12. CGPM (Conférence Générale des Poids et Mesures) (1964) och genee 1 000 Liter. Ee Kubikmeter Waasser weit knapps 1 Tonn (t). Bei enger Temperatur vun 277,13 K (3,98 °C) an dem Standard-Loftdrock vun 101325 Pascal (1013,25 hPa = 101,325 kPa) sinn et 999,975 kg.
Falsch Bezeechnungen
Nieft der Eenheet m³ fënnt een z. B. bei Architekten d'Ofkierzungen cbm oder CBM a Gebrauch.
Ofgeleet Moosseenheete vum Kubikmeter
Wann een tëscht Kubik- a -meter en entspriechenden SI-Prefix setzt, kann een och aner Moosse fir de Volumen definéieren.
NGC 2483
Den NGC 2483 ass en Oppene Stärekoup am Stärebild Puppis. Hien huet eng Wénkelausdehnung vu 9,0' an eng visuell Magnitude vu 7,6 mag. E gouf den 22. Januar 1835 vum John Herschel entdeckt.
Mobile home
Mobile home ass e belsch-lëtzebuergesch-franséische Film vum belsche Regisseur François Pirot. Dësen "Non-Road-Movie" ass säin éischte Film.
Ëm wat geet et am Film?
Nodeem hie Frëndin an Job verluer huet, kënnt de Simon nees a säin Heemechstduerf zeréck. Säi Kolleeg vu fréier, de Julien, huet och keng Aarbecht. Déi zwéin decidéieren, en ale Mobilhome an d'Rei ze setzen, an domat hire Jugenddram z'erfëllen: Op eng grouss Abenteurrees goen...
Germiny
Germiny ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Migratioun zu Lëtzebuerg
D'Migratioun ass e Phenomeen, dat et scho sou laang gëtt wéi de Mënsch selwer. Am 20. Joerhonnert gouf d'Groussherzogtum Lëtzebuerg vun e puer Immigratiouns- an Emigratiounswellen erfaasst.
Geschicht
De Statut vu Lëtzebuerg als Immigratiouns- oder Emigratiounsland huet sech am Laf vun der Zäit verännert. Virun allem zënter dem Enn vum Zweete Weltkrich, am Joer 1945, ass Lëtzebuerg haaptsächlech en Immigratiounsland.
Migratioune virun 1945
Virun 1945, war Lëtzebuerg virun allem en Emigratiounsland. Dat spigelt sech an den Zuelen zeréck, déi vum STATEC publizéiert goufen.
Déi Zuele loossen déi grouss Tendenzen an der lëtzebuergescher Migratiounsgeschicht erkennen. Dësen Tableau reflektéiert allerdéngs net datt am Laf vum 19. Joerhonnert vill Lëtzebuerger an d'USA ausgewandert sinn, mat der Hoffnung op e bessert Liewen. Am Buch ''Itinéraires croisés. Luxembourgeois à l'étranger, étrangers au Luxembourg'', geet de Jean-Claude Muller dovun aus, datt ongeféier 76 000 Lëtzebuerger tëscht 1849 an 1935 an Nordamerika ausgewandert sinn.
Em d'Joer 1900 war et virun allem de Stolsecteur an der Minettsgéigend, dee vill auslännesch Aarbechter op Lëtzebuerg gelackelt huet. Et ware virun allem Italieener, déi keng Qualifikatioun haten, an däitsch Ingenieuren déi op Lëtzebuerg koume fir am Stolsecteur ze schaffen. D'Emigratioun vun 1920 léisst sech mat den Konsequenzen vum Éischte Weltkrich erklären, an der erschwéierter Situatioun fir sech ze deplacéieren. Déi enorm Croissance, vun de Joren 1921-1930, léisst sech virun allem mat dem Boom am Stolsecteur erklären an der doduerch entstanener gudder Wirtschaftssituatioun. D'Zeréckkommen op de Statut vun engem Emigratiounsland, an de Joren 1931-1940, léisst sech duerch e puer Fakteuren erklären: Et ass héi och nach interessant unzemierken, datt 1940 déi éischte Kéier zënter 1891 war, datt et ee Réckgang an der Gesamtpopulatioun gouf. Am Joer 1940 hunn 6 782 Persoune manner zu Lëtzebuerg gewunnt ewéi nach 10 Joer virdrun, also 1930.
Migratiounen no 1945
Zanter 1945 ass Lëtzebuerg éischter een Immigratiounsland ewéi een Emigratiounsland. No 1945 war et virun allem d'Rekonstruktioun vum zerstéierte Lëtzebuerg, virun allem am Norde vum Land, wou bei der Ardennenoffensiv vill zerstéiert gouf, déi fir d'Schafe vun neien Aarbechtsplaze gesuergt huet. Wärenddeems am Ufank vum 20. Joerhonnert virun allem italieenesch Männer op Lëtzebuerg schaffe koumen, sou hie si vun de 50er Joren un och hir Famill mat op Lëtzebuerg bruecht, wat heescht, datt an de 50er Joren déi italieenesch Immigratioun sech an eng Familljenimmigration verwandelt huet. Déi italieenesch Immigratioun sollt nach bis an d1960er Joren daueren. Am Joer 1964 koumen déi éischt Portugisen op Lëtzebuerg. Am Mee 1970 signéiert Lëtzebuerg en “Accord de main-d'oeuvre” mat Portugal, a säitdeem si virun allem Portugisen op Lëtzebuerg komm, déi och hir Famill mat an de Grand-Duché bruecht hunn. Wann am Joer 1960 nëmmen 1 100 portugisesch Migranten am Land ware sou waren et der scho ganzer 82 400 am Joer 2011. Sou koum et dann och dozou datt vun do un d'Italieener net méi déi féierend auslännesch Communautéit zu Lëtzebuerg waren, mä d'Portugisen. Allerdéngs koumen net nëmme Migranten aus der Europäescher Unioun an de Grand-Duché. Am Joer 2010 louch den Taux vun Migrante mat EU-Ofstamung zu Lëtzebuerg bei 86%, wärend d'Moyenne vun allen EU Länner zesummen bei ongeféier 40% louch. Dat heescht 2010 ware 14 % vun den Immigranten zu Lëtzebuerg aus engem net EU Land immigréiert.
Nodeems de lëtzebuerger Stolsecteur an den 1970er/1980er Jore vun enger Kris erfaasst gi war, an d'Regierung huet missen intervenéiere fir d'Arbed ze retten, war et virun allem de Wirtschaftssecteur, deen nei Aarbechtsplazen geschaf huet. D'Banken, d'Assurancen an d'Bourse hunn nei Migranten op Lëtzebuerg gezunn, a sou ass de Bankesecteur zu engem vun deene wichtegsten Standbeen vun der Lëtzebuerger Wirtschaft ginn. Allerdéngs goufen et och Leit, déi aus aneren Grënn op Lëtzebuerg komm sinn. Esou koumen och Migranten op Lëtzebuerg, déi wéinst der politescher Situatioun an hirem Heemechtsland hu misse flüchten, oder well an hirem Heemechtsland Krich ausgebrach ass. Dëst ass net nëmmen an den 1990er Jore sou gewiescht, mä och en Aktualitéitssujet. Dës béid Tatsaache losse sech beleeën, wann een an der Tabell d'Zuelen aus den 1980er/1990er Jore kuckt, esou wéi déi vun 2000. An dësen 30 Joer sinn iwwer 14 000 Leit op Lëtzebuerg komm an hei wunne bliwwen. Esou sinn als politesch Krisen a Kricher virun allem d'Kricher a Jugoslawien an am Kosovo ze nennen duerch déi Migranten op Lëtzebuerg komm sinn. Et waren dëst der z. B. fir d'Joer 1998 (also fir de Kosovokrich) am Ganzen 1 637 Migranten/Flüchtlingen aus Europa, déi politescht Asyl am Grand-Duché ugefrot hunn.
Als Fazit kéint ee festhalen datt d'Immigratioun vun deenen Persounen, déi am 20. Joerhonnert an de Grand-Duché immigréiert sinn, virun allem wirtschaftlech a politesch motivéiert war.
Migratiounen an hir Aflëss
Migratiounen an hir Aflëss op d'Wirtschaft zu Lëtzebuerg
Den Haaptgrond fir d'Arrivée an d'Wunnebleiwe vu sou ville Migranten zu Lëtzebuerg tëschent 1960 an 2011 (et sinn dëser am Ganzen 175 000 Persounen) war virun allem d'Wirtschaft, déi floréiert huet; sief et am Stolsecteur an duerno am Bankesecteur bis hin zur Fuerschung an dem IT-Secteur. Allerdéngs muss am Kader vun der Wirtschaft nach eng aner Zort vun Migratioun ernimmt ginn: nämlech déi Leit, déi am Volleksmond Frontaliere genannt ginn. D'Zuel vun de Leit aus der Groussregioun (Grande Région), déi am Dag op Lëtzebuerg schaffe kommen an owes nees heemfueren, ass an de leschte Jore konstant an d'Luucht gaangen.
Quell: STATEC / URL: http://www.statistiques.public.lu/stat/TableViewer/tableView.aspx?ReportId=12928&IF_Language=fra&MainTheme=2&FldrName=3&RFPath=92.
Ee vun de wichtegsten Impakter vun der Migratioun op Lëtzebuerg, ass den Afloss deen déi Leit op eise Pensiounssystem hunn, doduerch datt d'Zuel vun de Migranten, ewéi an den Tabelle beluecht ass, souwéi d'Zuel vun de Frontalieren ëmmer méi an d'Luucht geet, an déi Persounen hir Sozialcotisatiounen zu Lëtzebuerg ofginn. Esou geléngt et d'Pensiounskees eenegermoossen z'entlaaschten an d'Ekonomie op engem héijen Aktivitéitsniveau ze halen. Dat ass virun allem ëmsou méi wichteg, wann d'Zuel vun de Gebuerte réckleefeg ass.
Migratiounen an hir Aflëss op d'Populatioun zu Lëtzebuerg
Doduerch datt d'Migranten zu Lëtzebuerg wunne bleiwen, a sou Residente ginn, beaflosse s'och d'Zuel vun de Gebuerten an d'Zesummesetzung vun der Lëtzebuerger Populatioun.
Quell: STATEC / URL: http://www.statistiques.public.lu/stat/TableViewer/tableView.aspx?ReportId=12869&IF_Language=fra&MainTheme=2&FldrName=2&RFPath=101.
Aus dëser Tabell ass gutt ersiichtlech, datt d'Zuel vun de lëtzebuerger Gebuerten enorm instabil an och réckleefeg ass. Dogéint huet d'Zuel vun den Gebuerte vun den auslännesche Résidenten d'Tendenz staark ze klammen. Esou huet d'Zuel vun de Gebuerte vun den Auslänner sech an enger Period vun knapps 45 Joer praktesch verduebelt, wärend d'Zuel vun de lëtzebuerger Gebuerten ëm ongeféier 15-20 Prozent zeréckgaangen ass.
Aus dëser Tabell ass ersiichtlech, datt et virun allem Lëtzebuerger sinn, déi an de Joren 1967 bis 2010 verstuerwe sinn, wat dozou bäigedroen huet, datt den Undeel vun der lëtzebuerger Populatioun ëmmer méi kleng gëtt. Och wann dës Zuel u sech réckleefeg ass, an déi vun den auslännesche Bierger am Land klëmmt, esou sinn et virun allem d'Zuele vun de Gebuerte mat engem Migratiounshannergrond, déi d'Zuel vun der Populatioun am Grand-Duché klamme léisst. Dës Tatsaach huet an den 1970er Joren dozou gefouert datt d'Regierung Thorn-Vouel dem Gérard Calot, e franséischen Demograph an deemolegen Direkter vum INED (Institut national d'études démographiques), den Optrag ginn huet fir eng Analys vun der demographescher Situatioun vum Grand-Duché opzestellen. An sengem Rapport ''La démographie du Luxembourg. Passé, présent et avenir'', stellt de Gérard Calot fest datt de Grand-Duché eng extreem Positioun occupéiert an de Beräicher vun der Féconditeit, der Mortalitéit, dem Alterungsprozess vun der Populatioun an der Migratioun. Dëse sougenannte Rapport Calot huet no senger Publikatioun am Joer 1978 fir vill Diskussioune gesuergt. An an den 1990er Joren gouf den Gérard Calot eng zweet Kéier domat beoptraagt e Rapport iwwer d'Demographie vu Lëtzebuerg ze maachen, an deem hien erausfonnt huet, datt d'Situatioun vu Lëtzebuerg sech nach net gebessert hätt.